Ձախ կողմում պատին էր հենած գորգի դազգահը, իսկ աջ կողմում կավից պատրաստված հարթակը մահճակալ էր ծառայում։ Դրա վրա, այծի մորթիներով ծածկված, պառկած էր մի տղամարդ։ Պատի տակ շարված էին կավե կժերը, իսկ պատին փայտե կախիչներից կախված էին խոհանոցային պիտույքները և հագուստը։ Փոքրիկ սեղանի վրա դրված էր ամանեղենը։ Առաստաղի հաստ գերաններից կախված էին սոխի և չրեղենի շարաններ։ Կահույքը կազմում էր միայն մի ցածր սեղան ու փայտե սնդուկ։